ทันสถานกการณ์
ทอท.เตรียมรับมือไฟดับ
23 พ.ค. 2556

ทอท.เตรียมรับมือไฟดับ
น.ต.ศิธา ทิวารี ประธานคณะกรรมการ บริษัท ท่าอากาศยานไทย (ทอท.) กล่าวว่า ในการประชุมบอร์ด ทอท. วันที่ 29 พ.ค.นี้ จะให้ผู้อำนวยการท่าอากาศยานทั้ง 6 แห่งในความรับผิดชอบ รายงานมาตรการเตรียมพร้อมรับมือไฟดับกรณีไฟดับเกินกว่า 1-2 ชั่วโมง แม้ว่าท่าอากาศยานทุกแห่งของ ทอท.จะมีไฟสำรองอยู่แล้วก็ตาม
"ปกติทุกสนามบินของทอท.จะมีไฟสำรองรองรับอย่างน้อย 1-2 ชม. แต่ยังมีความกังวล หากเกิดไฟดับนานกว่านั้น จึงต้องการทราบว่าแต่ละสนามบินจะแก้ไขอย่างไรบ้าง เพราะไม่ต้องการให้เกิดความเสียหายหากไฟดับนาน 2-3 วัน เหมือนที่เคยเกิดกับสนามบินเกาะสมุย" น.ต.ศิธา กล่าว
นอกจากนี้ จะขอทราบเกี่ยวกับมาตรการรักษาความปลอดภัยของแต่ละสนามบินในช่วงที่ไฟดับด้วย หากพบว่าการเตรียมการยังมีช่องโหว่ เพื่อเร่งทบทวนและแก้ไขข้อขัดข้องที่เกิดขึ้นทั้งหมด ขณะที่เหตุไฟดับใน 14 จังหวัดภาคใต้ เมื่อ 21 พ.ค.ที่ผ่านมา ยังไม่มีการรายงานความเสียหายหรือผลกระทบที่เกิดกับสนามบินหาดใหญ่ หรือสนามบินภูเก็ตแต่อย่างใด
เจ้าท่าเตรียมจ้างที่ปรึกษาวิเคราะห์ผลกระทบด้านสุขภาพ หลังร่างพ.ร.บ.เงินกู้ผ่าน
ศึกษาผลกระทบสุขภาพปากบารา
นายศรศักดิ์ แสนสมบัติ อธิบดีกรมเจ้าท่า (จท.) เปิดเผยว่า เตรียมจ้างที่ปรึกษาเข้ามาจัดทำการวิเคราะห์ผลกระทบทางสิ่งแวดล้อมและสุขภาพ (EHIA) หรืออีเอชไอเอ โครงการก่อสร้างท่าเรือน้ำลึกปากบารา จ.สตูล ระยะที่ 1 ภายหลังร่าง พ.ร.บ.ให้อำนาจกระทรวงการคลังกู้เงิน เพื่อการพัฒนาโครงสร้างพื้นฐานด้านคมนาคมขนส่งของประเทศ พ.ศ. ... ผ่านการพิจารณา 
โดยการดำเนินการดังกล่าวเป็นไปตามกฎหมายที่กำหนดให้ต้องจัดทำอีเอชไอเอ ถึงแม้ที่ผ่านมาจะผ่านการวิเคราะห์ผลกระทบทางสิ่งแวดล้อม(EIA) หรืออีไอเอ เสร็จเรียบร้อยแล้วก็ตาม
ทั้งนี้ ภายหลังร่าง พ.ร.บ.ผ่านการพิจารณาแล้ว กรมเจ้าท่าจะสามารถนำเงินมาดำเนินงานตามขั้นตอนได้ทันที โดยกระบวนการจัดทำอีเอชไอเอจะใช้เวลาประมาณ 12 ปี หากไม่มีปัญหาอะไรมากนักก็จะใช้เวลาเร็วสุดไม่ต่ำกว่า 1 ปี แต่จะไม่เกิน 2 ปี หลังจากนั้นจึงจัดประกวดราคาหาผู้รับเหมาดำเนินการก่อสร้างต่อไป
นายศรศักดิ์ กล่าวว่า สำหรับความคืบหน้าการสร้างความเข้าใจกับประชาชนในพื้นที่ในช่วงที่ผ่านมา กรมเจ้าท่าได้ร่วมมือกับทางจังหวัดสตูล จัดประชุมสร้างความเข้าใจกับประชาชนในพื้นที่ครั้งที่ 1 ไปแล้ว ซึ่งก็ถือเป็นการเริ่มต้นที่ดีที่มีกลุ่มที่คัดค้านการก่อสร้างท่าเรือน้ำลึกปากบาราเข้ามารับฟัง และยื่นหนังสือสอบถามปัญหาต่างๆที่เกี่ยวข้องกับการดำเนินโครงการ รวมถึงผลกระทบที่อาจจะเกิดขึ้น โดยทางกรมเจ้าท่าก็ยินดีรับฟัง และไม่มีปัญหาอะไรเกิดขึ้น
อย่างไรก็ตามกรมเจ้าท่ายังอยู่ระหว่างการจัดทำประชาสัมพันธ์โครงการ เพื่อทำความเข้าใจกับประชาชนในพื้นที่อย่างต่อเนื่อง
แหล่งข่าวจากกรมเจ้าท่า กล่าวว่า โครงการดังกล่าวจะเป็นประตูการค้าทางทะเลฝั่งอันดามันเชื่อมโยงศูนย์กลางการขนส่ง ขนถ่ายสินค้าทางทะเลไปยังเอเชียใต้ ตะวันออกกลาง และทวีปยุโรป รวมทั้งงเชื่อมโยงชายฝั่งทะเลอันดามัน อ่าวไทย และชายฝั่งทะเลภาคตะวันออก สามารถรองรับสินค้าได้ 825,000 ทีอียูต่อปี ตามแผนการดำเนินงานจะเริ่มตั้งแต่ปีงบประมาณ 25572563 จะต้องศึกษาทบทวนอีเอชไอเอ ตั้งแต่ปลายปี 25562558 ก่อสร้างปี 25592563 รวมวงเงินงบประมาณโครงการ 1.17 หมื่นล้านบาท
โรคระบาดกุ้งทำราคาพุ่ง
นายอภิชาต จงสกุล เลขาธิการสำนักงานเศรษฐกิจการเกษตร (สศก.) กระทรวงเกษตรและสหกรณ์ เปิดเผยว่า จากการติดตามสถานการณ์การเลี้ยงกุ้งขาวแวนนาไมใน 3 จังหวัดภาคตะวันออก (ฉะเชิงเทรา ระยอง และจันทบุรี) พบว่าผลผลิตลดลง เนื่องจากเกิดโรคตายด่วน หรือโรค EMS (Early Mortality Syndrome) ระบาดอย่างหนักในพื้นที่ที่เป็นแหล่งเลี้ยงกุ้งขาวใหญ่ ของจ.ฉะเชิงเทรา ซึ่งได้แก่ อำเภอเมืองและอำเภอคลองเขื่อน ส่วนจังหวัดระยองพบบริเวณปากน้ำประแสร์ ตำบลทางเกวียน อำเภอแกลง และจังหวัดจันทบุรีที่ตำบลบางกะไชย อำเภอแหลมสิงห์ และตำบลตะกาดเง้า อ.ท่าใหม่โดยประมาณความเสียหาย 40%
ด้านสถานการณ์ราคา พบว่าจากปัญหาโรคตายด่วน ผู้ส่งออกกุ้งของไทยต้องเผชิญกับการขาดแคลนวัตถุดิบ ส่งผลให้ปริมาณผลผลิตกุ้งของประเทศ และปริมาณการส่งออกในไตรมาสแรกลดลง เป็นเหตุให้ราคากุ้งพุ่งสูงทำสถิติสูงสุดเป็นประวัติการณ์ตั้งแต่ต้นปี 2556 เช่น กุ้งขาวแวนนาไมขนาด 60 ตัวต่อกิโลกรัม ราคาเริ่มปรับตัวสูงขึ้น ตั้งแต่เดือนมกราคม 2556 อยู่ที่ราคากิโลกรัมละ 161 บาท ในเดือน ม.ค. และสูงขึ้นต่อเนื่องเป็นกิโลกรัมละ 205 บาท ในเดือน เม.ย. หรือเพิ่มขึ้น 27%
สค.จับมือ 3 เว็บช่วยเอสเอ็มอี
นางศรีรัตน์ รัษฐปานะ อธิบดีกรมส่งเสริมการค้าระหว่างประเทศ กระทรวงพาณิชย์ เปิดเผยว่า ได้ลงนามในบันทึกข้อตกลงความร่วมมือระหว่างกรมส่งเสริมการค้าระหว่างประเทศ Thaitrade.com กับ Alibaba Group และ Infocom Network เพื่อในวันพุธที่ 22 พฤษภาคม 2556 ภายในงานแสดงสินค้าอาหาร 2556 (THAIFEX – World of Food Asia 2013) ณ ศูนย์แสดงสินค้าและการประชุมอิมแพ็ค เมืองทองธานี ซึ่งจะช่วยให้ผู้ส่งออกไทยโดยเฉพาะผู้ประกอบการขนาดกลางและเล็ก (เอสเอ็มอี) ได้รับสิทธิประโยชน์ สามารถค้าขายกับผู้ประกอบการจีนและอินเดียได้มากขึ้น ทั้งยังเป็นการขยายช่องทางกระจายสินค้าไทยสู่ตลาดโลก ผ่านช่องทางพาณิชย์ดิจิตอล Emarketing และ Supply Chain/Sourcing Solution Online ซึ่งช่วยอำนวยความสะดวกและลดต้นทุนการทำการค้า
อย่างไรก็ตาม การป้องกันและลดการแพร่กระจายของโรคนั้น ทางกระทรวงเกษตรฯโดยกรมประมง ได้จัดทำคำแนะนำเบื้องต้นวิธีการปฏิบัติงานให้กับโรงเพาะฟัก และเกษตรกรที่เลี้ยงกุ้งในบ่อดินให้มีการฆ่าเชื้อโรคในโรงเพาะฟัก ตั้งแต่ ระบบอากาศระบบน้ำบ่อหรือถังพ่อแม่พันธุ์ และอุปกรณ์และเครื่องมือเพาะพันธุ์ ส่วนเกษตรกรเอง ควรมีการเตรียมบ่อที่ดี กำจัดสารอินทรีย์ก้นบ่อ ตากบ่อให้แห้งฆ่าพาหะและเชื้อในบ่อ ควรมีบ่อพักน้ำ และฆ่าเชื้อในน้ำก่อนนำมาใช้เลี้ยงกุ้งซึ่งหากเกษตรกรผู้เลี้ยงกุ้งปฏิบัติตามคำแนะนำอย่างเคร่งครัดเชื่อว่าจะช่วยป้องกันความเสียหายที่จะเกิดกับลูกกุ้งได้ทั้งนี้ โรคตายด่วนหรือโรค EMS ได้เริ่มระบาดมาตั้งแต่ ปี 2553 ที่ประเทศจีนเวียดนาม และมาเลเซีย ก่อนที่จะระบาดเข้ามาในประเทศไทย ปลายปี 2554 ถึงปี2555 และยังระบาดต่อเนื่องมาถึงปัจจุบันเป็นเหตุให้เกษตรกรส่วนใหญ่หยุดเลี้ยงชั่วคราวปล่อยบ่อทิ้งร้างเป็นจำนวนหลายพันบ่อ ไม่กล้าลงเลี้ยงกุ้งรอบใหม่ส่วนเกษตรกรที่ยังเลี้ยงอยู่ก็ยังเลี้ยงแบบไม่เต็มที่ไม่กล้าที่จะลงกุ้งหนาแน่น ส่งผลให้ปริมาณผลผลิตลดลงในขณะที่ความต้องการบริโภคทั้งในประเทศและต่างประเทศยังคงมีอยู่ในระดับสูง
เสริมความแข็งแกร่ง Thaitrade.com หลังประกาศจับมือสองเว็บ B2B ยักษ์ใหญ่ Alibaba.com และ Tradeindia.com ขยายโอกาสทางธุรกิจให้ผู้ประกอบการไทยในสองตลาดใหญ่ของโลก จีนและอินเดีย โดยบรรลุข้อตกลงจะร่วมกันประชาสัมพันธ์ทำการตลาดผ่านทางช่องทางต่างๆ ทั้งออนไลน์ และออฟไลน์ 
การลงนามในบันทึกข้อตกลงความร่วมมือมีขึ้นระหว่างกรมส่งเสริมการค้าระหว่างประเทศ ร่วมกับ Alibaba Group และ Infocom Network ในวันพุธที่ 22 พฤษภาคม 2556 ภายในงานแสดงสินค้าอาหาร 2556 (THAIFEX – World of Food Asia 2013) ณ ศูนย์แสดงสินค้าและการประชุมอิมแพ็ค เมืองทองธานี ซึ่งจะช่วยให้ผู้ส่งออกไทยโดยเฉพาะ SMEs ได้รับสิทธิประโยชน์ สามารถค้าขายกับผู้ประกอบการจีนและอินเดียได้มากขึ้น ทั้งยังเป็นการขยายช่องทางกระจายสินค้าไทยสู่ตลาดโลก ผ่านช่องทางพาณิชย์ดิจิตอล Emarketing และ Supply Chain/Sourcing Solution Online ซึ่งช่วยอำนวยความสะดวกและลดต้นทุนการทำการค้า
กล่าวถึงการลงนามครั้งนี้ว่า “ในบันทึกความร่วมมือ ทั้ง 3 เว็บไซต์ Thaitrade. com Alibaba.com และ Tradeindia.com จะร่วมกันส่งเสริมประชาสัมพันธ์ ทำให้ Thaitrade.com เป็นที่รู้จักอย่างกว้างขวางยิ่งขึ้นในหมู่นักธุรกิจจีนและอินเดีย ที่ต้องการแหล่งสินค้าที่ดีมีคุณภาพและน่าเชื่อถือ ขณะเดียวกันนักธุรกิจไทยก็สามารถเสาะหาคู่ค้าจีนและอินเดียที่สามารถป้อนวัตถุดิบและปัจจัยการผลิต โดยเฉพาะอย่างยิ่งเทคโนโลยี และสามารถแลกเปลี่ยนลิงค์บนหน้าเว็บไซต์ของตัวเอง เพื่อให้ผู้เข้าเยี่ยมชมของแต่ละเว็บไซต์สามารถเข้าถึงข้อมูลสมาชิกของพันธมิตรทั้งหมดได้ พร้อมร่วมกันจัดกิจกรรม Business Matching ทั้ง Online และ Offline ทั้งที่เป็นสินค้าทั่วไป และเฉพาะกลุ่มสินค้าด้วย
เปิดโอท็อปมิดเยียร์ 2013
นายขวัญชัย วงศ์นิติกร อธิบดีกรมการพัฒนาชุมชน เปิดเผยว่า เตรียมจัดงาน “OTOP Midyear 2013 พลังภูมิปัญญาไทย ก้าวไกลสู่สากล” ตามนโยบายของรัฐบาลที่ต้องการเพิ่มประสิทธิภาพการบริหารจัดการโครงการหนึ่งตำบล หนึ่งผลิตภัณฑ์ (โอท็อป) โดยเพื่อให้ชุมชนสามารถใช้ทรัพยากรและภูมิปัญญาท้องถิ่นใน การพัฒนาผลิตภัณฑ์ OTOP โดยรัฐพร้อมที่จะสนับสนุนให้ชุมชนเข้าถึงองค์ความรู้สมัยใหม่ แหล่งเงินทุนและพัฒนาขีดความสามารถ ในการบริหารจัดการและการตลาดเพื่อเชื่อมโยงสินค้าจากชุมชนสู่ตลาดทั้งในประเทศ และต่างประเทศ กรมการพัฒนาชุมชนได้รับมอบหมายให้รับผิดชอบส่งเสริมการดำเนินงานโครงการหนึ่งตำบล หนึ่งผลิตภัณฑ์ โดยการพัฒนาศักยภาพการบริหารจัดการของกลุ่มผู้ผลิต ผู้ประกอบการ การพัฒนาผลิตภัณฑ์โดยใช้เครือข่ายองค์ความรู้ (KBO) จังหวัด เป็นกำลังในการพัฒนาผลิตภัณฑ์ รวมทั้ง การสนับสนุนด้านการตลาดเพิ่มช่องทางการจำหน่ายผลิตภัณฑ์โอท็อปทั้งในระดับอำเภอ จังหวัด และระดับประเทศ ด้วยการจัดงาน “OTOP Midyear 2013 พลังภูมิปัญญาไทย ก้าวไกลสู่สากล” ขึ้นระหว่างวันที่ 28 พ.ค.–2 มิ.ย.นี้ ณ อาคารเอ็กซิบิชั่น ฮอลล์ 1–8 ศูนย์แสดงสินค้าอิมแพ็ค เมืองทองธานี
ทั้งนี้ 
ทั้งนี้ ในกรุงเทพฯ หรือปริมณฑล ถือได้ว่าเป็นตลาดใหญ่ที่ขายสินค้าได้มากที่สุด กรมฯ จึงได้กำหนดจัดงาน